Britannia Inferior

Talaith Rufeinig ar Ynys Prydain oedd Britannia Inferior ("Prydain Isaf"). Roedd yn un o'r ddwy dalaith a grewyd tua 197 OC, pan rannodd yr ymerawdwr Septimius Severus dalaith Britannia yn ddwy; y dalaith arall oedd Britannia Superior.

Roedd prifddinas Britannia Inferior yn Eboracum (Efrog), ac roedd yn cynnwys rhan ogleddol Lloegr. Yn Londinium (Llundain) yr oedd prifddinas Britannia Superior, oedd yn cynnwys rhan ddeheuol Lloegr a'r cyfan o Gymru, ond nid oes sicrwydd ymhle yr oedd y ffin rhwng y ddwy dalaith.

Tua 293, dan yr ymerawdwr Diocletian, rhannwyd talaith Britannia Inferior yn ddwy: Britannia Secunda a Flavia Caesariensis.

Dolenni allanol
 Map o Britannia Superior ac Inferior a'r pedair talaith newydd

Categori:Taleithiau Rhufeinig